தனிநபர் தகுதிச் சுற்றில் சிறப்பாக செயல்பட்ட இவர்கள் மூவரும் பைனலுக்குள் நுழைந்தனர். பைனலில் அசத்திய சவுரப் சவுத்ரி 239.8 புள்ளிகளுடன் முதலிடம் பிடித்து தங்கம் வென்றார். மற்றொரு இந்திய வீரர் அர்ஜுன் 237.7 புள்ளிகளுடன் 2வது இடம் பிடித்து வெள்ளிப் பதக்கத்தை கைப்பற்றினார். அன்மோல் (195.1 புள்ளி) 4வது இடம் பிடித்து பதக்கம் வெல்லும் வாய்ப்பை கோட்டைவிட்டார். வெண்கலப் பதக்கத்தை சீனதைபேயின் ஹுவாங் வெய்-டி (218.0 புள்ளி) வென்றார்.